google/wiki40b huggingface dataset:
Jauni ginklai

Turinys

Keletas jaunų kaubojų dirba Džono Tanstalo rančoje. Pastarasis nesutaria su kaimynu airiu Lorencu Merfiu, su kuriuo konfliktai darosi vis aštresni.
Tanstalas nusamdo karštakošį Bilį, bet perspėja nesivelti į konfliktus, nenorėdamas kraujo praliejimo. Tačiau netrukus Tanstalas nužudomas ir Bilis, nieko nelaukdamas, imasi vykdyti savo teisingumą. Dokas, Chosė, „Dikas“, Styvas ir Čarlis nenori turėti jokių reikalų su neprognozuojamu ir bebaimiu Biliu, tačiau paskelbta jų visų paieška verčia likti kartu ir mėginti išlikti. Iki tol jų būrio vadu buvusiam „Dikui“ Bilis meta iššūkį po to, kai jis laikraštyje klaidingai įvardijamas gaujos lyderiu. Netrukus susidūrime su teisėsaugininkais „Dikas“ žūna ir Bilio autoritetas tampa neginčijamas, o į gaujos medžioklę įsitraukia ir būsimasis šerifas Patas Garetas.
Rigmantiškiai

Aplinkinės gyvenvietės

Sandariškiai – 3,1 km
Nesalniekai – 2,1 km
Purėnai – 1,6 km
Nemunėlio Radviliškis – 11 km
BIRŽAI – 23 km
Ruobežiai – 1,8 km
Dauguviečiai – 1,2 km
Alkantara

Istorija

Vietovė buvo gyvenama keltų genčių dar iki romėnų. Dabartinė gyvenvietė įkurta arabų laikais, jos pavadinimas kilo nuo arabiško žodžio al-Qantarat (القنطرة), reiškiančio „tiltą“. 1221 m. miestą užkariavo Alfonsas IX, o 1176 m. čia buvo įkurtas karinis Alkantaros ordinas.
PFK Minʹor Radnevo

Istorija

1994–2004 m. žaidė Stara Zagoroje.
Senmutas

Senmutas (XVI–XV a. pr. m. e. Tėbuose) – Egipto architektas, faraono antspaudo saugotojas, brangenybių saugyklos viršininkas. XV a. pr. m. e. pastatė faraonės Hačepsutos šventyklą (su daugybe reljefų ir skulptūrų). Taip pat Senmutas buvo vienas iš Amono Ra, deivės Nutos šventyklos Karnake, Luksoro, Hermončio šventyklų statytojų.
Išlikusi jį vaizduojanti skulptūra. Senmutas vaizduojamas rankose laikantis kūdikį – Neferurą (Hačepsutos dukterį), kuri pavaizduota su faraoniškąja dirbtine barzda. Iš istorijos Senmutas dingsta prieš Hačepsutos valdymo pabaigą, jo likimas neaiškus. Neferura mirė būdama jauna.
Danutė Bekintienė

Biografija

Baigė Puvočių kaimo pradinę mokyklą. Tėvas mirė kai buvo dešimties metų, giminėms padedant Vilniaus 21-ojoje vidurinėje mokykloje baigė septynias klases, mokėsi Varėnos rajono Marcinkonių vidurinėje mokykloje, baigė Vilniaus miesto 1-ąją darbo jaunimo vidurinę mokyklą. 1967 m. baigė Vilniaus valstybinio universiteto Gamtos fakultetą ir įgijo biologijos ir chemijos dėstytojos specialybę.
1967–1969 m. Vilkaviškio rajono Kybartų Kristijono Donelaičio vidurinės mokyklos biologijos ir chemijos mokytoja. 1969–1974 m. LTSR žemės ūkio ministerijos Mokslinės ir techninės informacijos biuro vyresnioji veterinarijos gydytoja. 1974–1978 m. LTSR maisto pramonės ministerijos Projektavimo ir konstravimo biuro sektoriaus vadovė. 1978–1990 m. Prekybos organizacijų valdybos Projektavimo ir technologijos biuro vyresnioji inžinierė. 1990–1992 m. akcinės bendrovės „Posūkis“ projektavimo kabineto vedėja. Dėl pablogėjusios motinos sveikatos nuo 1992 m. iki 1997 m. nedirbo, padėjo motinai tvarkyti ūkį. 1997–2004 m. Vilniaus miesto savivaldybės administracijos Karoliniškių seniūnijos seniūnė, Seniūnų tarybos pirmininkė, Lietuvos savivaldybių seniūnų asociacijos valdybos narė.
2000–2003 m. ir 2016–2019 m. Vilniaus miesto savivaldybės tarybos narė. 2004–2012 m. Seimo narė.
Nuo 1993 m. Tėvynės sąjungos (Lietuvos konservatorių) narė, 1996–2000 m. šios sąjungos Karoliniškių skyriaus pirmininkė.
Karoliniškių poliklinikos stebėtojų tarybos pirmininkė, Policijos departamento visuomeninės ir konsultacinės tarybos narė. Vyras Zenonas, sūnūs Andrius ir Giedrius.
Jong Ajax

Istorija

Įkurta 1900 m. 2016–2017 m. sezone užėmė 2-ąją vietą, bet pralaimėjo pereinamąsias rungtynes ir į aukštesnį divizioną nepateko.
Space Brothers

Siužetas

2006 metų vasarą Muta Namba ir jo jaunesnysis brolis Hibito tampa, jų manymu, prieš jų akis apsireiškusio NSO, kuris nuskrenda link Mėnulio, liudininkais. Hibito pareiškia, kad užaugęs jis nuskris į Mėnulį, tuo tarpu Muta nusprendžia nukeliauti dar toliau – iki Marso. 2025-aisiais, prabėgus devyniolikai metų, Hibito įgyvendino savo svajonę ir tapo JAXA astronautu bei yra paskiriamas misijai į Mėnulį. Kita vertus, Mutos gyvenimas nesusiklostė taip, kaip jis tikėjosi. Tačiau serialo eigoje Muta prisimena savo svajonę ir gauna šansą sudalyvauti JAXA organizuojamoje astronautų rengimo programoje. Serialo veiksmas sukasi apie Mutą, bandantį sekti jaunesniojo brolio pėdomis.
Džiungariniai žiurkėnukai

Priežiūra

Gyvūnai nereikalauja ypatingų sąlygų. Juos galima laikyti pora ar daugiau specialiuose narveliuose. Narvelio dugnas išklojamas medžio drožlėmis ar specialiu kraiku.  Gyvūnai mėgsta slėptis, todėl narvelio kampe pastatomas specialiai graužikams skirtas namelis, kur jie pasidaro savo urvelį. Čia galima įrengti supynes, kopėtėles, bėgimo ratą. Tinkamiausia oro temperatūra 18-20 laipsnių šilumos.
Žiurkėniukams nuolat auga dantys, todėl maitinama nesmulkintu maistu, duodama specialių kreidelių, džiūvėsių, medžio šakelių. 
Tai labai vislūs gyvūnai. Jau 2-1,5 mėn. amžiaus gali daugintis. Nėštumo pabaigoje patelė į lizdą prisineša daug maisto. Suporuota patelė perkeliama į atskirą narvelį. Patelė maitinama daugiau baltyminiu maistu. Motina vaikus maitina apie 4 savaites. Tačiau dar būdami akli jaunikliai pradeda graužti kietą maistą. Motinos kartais savo vaikus sugraužia. Taip atsitinka todėl, kad buvo bereikalo ir dažnai trukdomos arba maitinamos vienodu nevitaminizuotu maistu. 35-40 dienų amžiaus žiurkėnukai tampa visai savarankiški. Dauginasi iki 2,5 m. Esant geroms sąlygoms išgyvena 3-4 metus.
Bologna FC 1909

Istorija

Klubas įkurtas 1909 m. spalio 3 dieną, 1920 m. kovo 20 d. klubo komanda žaidė pirmąsias rungtynes. 1924–1925 metų sezone komanda pirmą kartą laimėjo Šiaurės Italijos čempionatą ir šalies čempionatą, 1929 metais ir vėl tapo šalies čempionais. Iki antrojo pasaulinio karo komanda dar 4 kartus tapo čempionais, tačiau po karo komanda nebežaidė taip sėkmingai ir tik vienintelį kartą 1964 metais dar kartą laimėjo čempionatą. 1982 metais komanda iškrito iš aukščiausiosios Serie A lygos, vėliau krito dar žemiau į Serie C1, 1990 metais komanda vėl trumpam pakilo į aukščiausią lygą, bet po metų krito į Serie B, o 1993 metais – į Serie C1. 1996 metais komanda vėl pakilo į Serie A, po poros metų pateko į Intertoto taurės varžybas ir laimėjo taurę bei galimybę žaisti UEFA taurės varžybose. 2005 metais komanda ir vėl iškrito iš aukščiausiosios lygos.
Goriačij Kliučas

Istorija

Iki XIX a. vid. dabartinio miesto vietoje buvo adygų gyvenvietė Psyfabas (jos pavadinimas reiškė tą patį, ką ir rusiškas: „karštoji versmė, verdenė“). 1864 m. rusai, išstūmę adygus, prie versmių įkūrė Goriačij Kliučo kurortą (pastatyta karo ligoninė, baseinas, įveistas sodas). 1906–1920 m. miestelis vadinosi Aleksejevsko Goriačij Kliuču (Алексеевский Горячий Ключ), 1930 m. gavo kurorto statusą. 1965 m. buvo prijungta Kliučevajos geležinkelio stoties gyvenvietė ir Goriačij Kliučas paskelbtas miestu.
Akrobatika

Akrobatika (gr. Akros) – gimnastikos rūšis, kuri reikalauja ypatingo balanso, judrumo ir koordinacijos. Akrobatikos elementai naudojami įvairiose sporto šakose. Taip pat akrobatika dažnai apibrėžiama kaip šou pasirodymas teatre, cirke, taip pat masiniuose pramoginiuose renginiuose. Sportinė Akrobatika yra 3 rūšių - Porų-grupiniai pratimai(Acrobatic Gymnastics), Šuoliai ant akrobatinio takelio(Power Tumbling), Šuoliai ant batuto(Trampoline).

Akrobatika Lietuvoje

Visagino akrobatikos sporto mokykla yra vienintelė Lietuvoje palaikanti akrobatikos sporto šakas. Akrobatikos sporto mokyklos bazėje yra įkurti 2 klubai: „Akrobatas“ – porų-grupiniai pratimai ir „Piruetas“ – šuoliai ant batuto ir akrobatinio takelio.
Jana Plotnikova ir Sergejus Jeriomkinas maišytų duetų rungtyse 1992 m. iškovojo sidabro medalį Europos čempionate ir bronzą pasaulio pirmenybėse ir sidabrą 1993 m. Pasaulio žaidynėse, Igoris Perechrestas ir Sergejus Kniazevas 1992 m. pasaulio čempionate pelnė bronzą vyrų porų tempo varžybose. V. Kalininas ir A. Malyševas pelnė bronzos medalius 1998 m. Europos čempionate.
Kopjapo

Istorija

Ikikolonijiniu laikotarpiu Kopjapo slėnyje gyveno indėnai diagitai. Kopjapo įkurtas 1744 m. gubernatoriaus José Antonio Manso de Velasco. XIX a. apylinkėse rasta sidabro. 1850 m. nutiestas Kopjapo–Kalderos geležinkelis buvo antras seniausias Pietų Amerikoje.
Gazuotas vanduo

Gazuotas vanduo – gėrimas prisotintas anglies dioksidu, išsiskiriantis maloniu skoniu, gaivinančiomis savybėmis ir vadinamu „žaismingumu“ (intensyviu ir ilgalaikiu burbuliukų išsiskyrimu).
Anglies dioksidas turi konservavimo savybes, dėl ko gazuoti gėrimai ilgiau išlaiko savo savybes. Gėrimo gazavimas vykdomas mechaniškai įvedant ir tirpinant anglies dioksidą (vaisiniuose, mineraliniuose vandenyse; vynuose ir vandenyje) ar natūraliai fermentuojant (šampane, vyne, sidre, aluje, duonos giroje). Pirmu atveju gėrimai gazuojamas specialiuose aparatuose – saturatoriuose, akratoforose ar metalinėse talpose su slėgiu, atšaldžius gėrimą ir išleidus iš jo orą. Gėrimas anglies dioksidu prisotinimas nuo 5-10 g/l.
Evenkų autonominė apygarda

Istorija

Apygarda įkurta 1930 m. gruodžio 10 d., priklausė Krasnojarsko kraštui. Po 1990 metų tapo savarankišku administraciniu vienetu Rusijos sudėtyje, tačiau 2007 m. sausio 1 d. vėl prijungta prie Krasnojarsko krašto, tačiau kaip Evenkų rajonas.
Adolfina Budrikaitė

Adolfina Budrikaitė-Zulonienė (1921 m. liepos 30 d. Šiauliuose – 1985 m. birželio 25 d. Vilniuje) – Lietuvos teatro aktorė.

Biografija

1939 m. baigė Šiaulių mergaičių gimnaziją. 1940–1945 m. Šiaulių dramos teatro aktorė. 1945–1947 m. Vilniaus universitete studijavo anglų kalbą. 1947–1985 m. Vilniaus valstybinio dramos teatro aktorė. 1949 m. baigė šio teatro vaidybos studiją. 
Vyras aktorius Petras Zulonas. Sesuo Janina Budrikaitė.
Žibintas (žurnalas)

Žibintas – mėnesinis jaunimo žurnalas, leistas 1945–1947 m. Celėje, Lertėje, Ceste bei Grevene, Vakarų Vokietijos karo pabėgėlių stovyklose ir religinis kultūros žurnalas, leistas 1955–1957 m. Bradforde, Anglijoje.

Istorija

Leido ir redagavo kunigas Jonas Kuzmickis-Gailius. Vokietijoje išleisti 9 numeriai 16-28 p. apimties, Bradforde – 18 numerių.
Bradforde leidėja rašėsi Didžiosios Britanijos Katalikų parapijos bendruomenė. Bendradarbiavo Didžiosios Britanijos ir kitų kraštų lietuvių rašytojai. Žurnalas iliustruotas.
Johann Friedrich Wilhelm Herbst

Johann Friedrich Wilhelm Herbst (1743 Lapkričio 1 – 1807 lapkričio 5) Vokiečių gamtininkas ir entomologas iš Petershageno.
Kartu su Carl Gustav Jablonsky parengė Naturgeschichte der in- und ausländischen Insekten (1785–1806, 10 tomų), vieną iš pirmųjų vabalų būrio apžvalgų.
Kiti Herbst darbai: Anleitung zur Kenntnis der Insekten (1784–86, 3 tomai), Naturgeschichte der Krabben und Krebse (1782–1804, 3 tomai), Einleitung zur Kenntnis der Würmer (1787–88, 2 tomai) ir Natursystem der ungeflügelten Insekten (Besparnių vabzdžių klasifikacija) (1797–1800, 4 dalys).
Ankstyvoji pečialinda

Išvaizda

Ankstyvoji pečialinda gerokai mažesnė už naminį žvirblį. Panaši į pilkąją pečialindą. Nesunku atskirti iš giesmės ir šviesių kojų.
Patino ir patelės kūno viršutinė dalis rusvai pilka, rudenį gelsvai žalia. Virš akių neryškus balsvas antakis. Antroji didžioji plasnojamoji plunksna ilgesnė už šeštąją. Kūno apačia gelsvai balta, rudenį ryškiai geltona. Snapas rudas. Kojos šviesiai rudos. Rainelė ruda. Jauniklių kūno viršus žalsvas, apačia gelsva. Išsiritusių jauniklių galva ir pečiai apaugę retais, gana ilgais, pilkai baltais pūkais. Žiotys geltonai oranžinės.

Paplitimas

Eurazijoje paplitusi nuo šiaurinės Prancūzijos, Alpių, Skandinavijos iki Kolymos ir Anadyrio baseino. Šiaurėje arealas siekia Kolos pusiasalį, Pečioros žiotis, Jamalo pusiasalį, Jenisejaus žemupį, Taimyrą, Kolymos deltą, pietuose tęsiasi iki Viliujaus slėnio, Sajanų, šiaurinio Kazachstano, Uralo vidurupio, šiaurinės Ukrainos, Moldavijos, Balkanų, Apeninų pusiasalio. Gyvena Britų ir Baltijos jūros salose. Žiemoja Afrikoje. Lietuvoje taip pat paplitęs paukštis.
Independensas

Istorija

Vietovėje gyventa vietinių indėnų genčių, kalbėjusių sijų kalbomis. Kurį laiką teritoriją valdė ispanai, vėliau prancūzai. Po 1803 m. Luizianos įsigijimo teritorija tapo Jungtinių Valstijų dalimi. Independensas įkurtas 1827 m. ir greitai tapo svarbiu pasienio miesteliu. Independensas buvo tolimiausias punktas, kurį garlaiviai ir krovininiai laivai galėjo pasiekti, plaukdami į vakarus Misisipės upe. Miestelis buvo Santa Fė prekybos kailiais maršruto pradinis taškas. XIX a. čia reiškėsi Pastarųjų dienų šventųjų judėjimo aktyvistai. Išaugus įtampai tarp vietinių misūriečių, Pastarųjų dienų šventųjų judėjimo nariai buvo išvaryti 1833 m. Šis konfliktas 1838 m. peraugo į Mormonų karą. Pradedant 1867 metais, keletas šio judėjimo atšakų vėliau pamažėle sugrįžo į miestą.
Ekonominis klestėjimas Independensą užklupo XIX a. 4–5-ąjį dešimtmečius. JAV pilietinio karo metu miestas regėjo keletą mūšių. Independensas buvo dukart užimtas Konfederacijos karių. Karas miestui padarė daug žalos, jis taip ir nebesugebėjo atsigauti ekonomiškai, nors ir iškart po karo prasidėjo nekilnojamojo turto statybų sujudimas. Netoliese esančio Kanzas Sičio iškilimas prisidėjo prie Independenso stagnacijos. Nepaisant to Independensas išliko apygardos centru iki šių dienų.
2010 m. Europos lengvosios atletikos čempionatas/200 m vyrai

1 raundas

Į kitą etapą pateko po tris greičiausius iš kiekvienos grupės (Q) ir 4 greičiausi pralaimėtojai (q).

Pusfinalis

Į finalą patenka po 3 greičiausius iš kiekvienos grupės (Q) ir du greičiausi pralaimėtojai (q)
Julius Raliukonis

Julius Raliukonis (g. 1976 m. lapkričio 2 d. Vilniuje) – Lietuvos futbolininkas, gynėjas.

Biografija

Žaidė Lokomotyvas Vilnius (1995–1996), Kareda Šiauliai (1997–1998; Lietuvos čempionas), Klevas Šiauliai (1997), Atlantas Klaipėda (1998, 2000–2001), Tauras Tauragė (2002), Inkaras Kaunas (2002), Vėtra Vilnius (2002–2007), FK Šiauliai (2008), Volin Luck, FC Livingston, BSV Bad Bleiberg (2009), FC Dornbirn (2010) klubuose.
Bucheon FC 1995

Istorija

Dabartinis klubas perkurtas 2007 m. pradžioje.
Nuo 2013 m. žaidžia „K League 2“ pirmenybėse.
Plieno sparnai (metraštis)

Plieno sparnai – Lietuvos aviacijos muziejaus (buv. technikos) metraštis, 1992–1998 m. leistas Kaune.

Istorija

Vyriausias redaktorius Algirdas Gamziukas. Tiražas 1000 egz.
Kardinolas rinkikas

Kardinolas rinkikas, kardinolas elektorius (angl. cardinal elector) – kardinolas, Kardinolų kolegijos narys, turintis teisę konklavoje rinkti popiežių.
Kardinolo rinkiko savoka egzistuoja senai, o 1970 m. įgijo tikslesnį apibūdinimą. 1970 m. lapkričio 21 d., popiežius Paulius VI paskelbė savo motu proprio „Ingravescentem Aetatem“, kuris pakeitė kardinolų rinkimines teises. Dokumentas nurodė, kad kardinolai, vyresni kaip 80 metų, praranda teisę rinkti popiežių ir dalyvauti konklavoje.

1971 m. sausio 1 d. šis apribojimas įsigaliojo, ir 25 kardinolai prarado savo rinkimines teises.
Ši taisyklė vėliau buvo patvirtinta jo 1975 m. spalio 1 d. apaštališkojoje konstitucijoje „Romano Pontifici Eligendo“ ('Apie Romos pontifiko išrinkimą') ir 1996 m. vasario 22 d. popiežiaus Jono Pauliaus II apaštališkojoje konstitucijoje „Universi Dominici Gregis“ ('Visi viešpaties ganomieji').
2013 m. kovo 5 d. 91 kardinolas nebuvo kardinolai rinkikai, t. y., neturėjo teisės dalyvauti konklavoje.
Kariotiškių sąvartynas

Kariotiškių sąvartynas – uždarytas Vilniaus apskrities regioninis komunalinių atliekų sąvartynas Trakų rajono savivaldybėje.

Istorija

2008 m. sąvartynas uždarytas, vietoje jo atidarytas Kazokiškių sąvartynas. Per du dešimtmečius sąvartyno veiklos buvo sukaupti 3 milijonai tonų atliekų. Uždarytas Kariotiškių sąvartynas apželdintas. Ant pačio kaupo viršaus yra padaryta apžvalgos aikštelė su vaizdu į Vilnių.
2010 m. Kariošitkių sąvartyne atidaryta šiluminė elektrinė, kuri energiją gamina iš čia išgaunamų sąvartynų dujų.
2011 m. sąvartyno dumblo rezervuare įvyko avarija, kurios metu į aplinką pateko apie 2000 tonų dumblo ir užteršta mažiausiai 1 ha šalia esančio miško.
Yosef Yozel Horwitz

Biografija

Gimė 1847 m. Plungėje, tėvas Shlomo Zisel Ziv buvo Plungės, o vėliau Kurtuvėnų rabinas. Turėjo tris brolius ir keturias seseris. Vaikystėje pradėjo mokytis Kelmės ješivoje. Būdamas 16 metų jau skaitė paskaitas Kurtuvėnų sinagogoje. Būdamas 18 metų vedė tekstilės parduotuvės savininko iš Švėkšnos Yaakov Stein dukrą. Po kelerių metų mirus uošviui perėmė jo verslą.
Keliaudamas verslo reikalais, būdamas 27 metų, Klaipėdoje susipažino su miesto rabinu Israeliu Salanteriu. Po šio susitikimo Jozefas pradėjo lankyti rabino paskaitas ir po kiek laiko uždarė savo verslą ir persikėlė iš Švėkšnos gyventi į Kauną, kur pradėjo studijuoti Talmudą Kauno kolelyje. Po kiek laiko mirė žmona, po kurios mirties Jozefas atidavė savo vaikus auginti giminaičiams, o pats pusantriems metams užsidarė vienutėje, kurią užmūrijo plytomis palikdamas dvi nedideles angas maistui.
1881–1882 m. Jozefas buvo išjuoktas vietiniuose žydų laikraščiuose, o vėliau ir nebūtai apkaltintas nelegaliu pinigų spausdinimu. Policijai įsiveržus į vienutę šie nieko nerado, bet Jozefui buvo uždrausta toliau čia gyventi. Išėjusį iš vienutės Jozefą kalbino iš naujo susituokti ir šis susituokė su Chaya Rivka, bet su sąlyga, kad pas šeimą grįžinės tik per Šabą, o pats gyvens atsiskyrėlišką gyvenimą miško namelyje. Taip Jozefas pragyveno 12 metų, 1890 m. mirus tėvui, gavo pasiūlymą užimti jo vietą ir tapti Kurtuvėnų žydų bendruomenės vadovu, bet jis atsisakė posto savo sesers sūnaus naudai.
1893–1894 m. Jozefas pradėjo lankytis pas Kelmės rabiną Simčą Ziselį Zivą, kuris prikalbino Jozefą kovoti prieš Haskalos judėjimą, kuris prieš tai išjuokė jo atsiskyrėlišką gyvenimą. Horvicas pradėjo keliauti po įvairius miestus ir kurti disciplinuotas, Musarų judėjimui priklausiusias švietimo įstaigas vedusiems vyrams (kolelius). 1896 m. įkurta pirmoji tokia švietimo įstaiga Naugarduke, kurios pagrindu panašios įstaigos atsirado ir Šiauliuose, Daugpilyje, Minske, Varšuvoje, Berdyčive, Naugarduke, Odesoje, Lydoje, Zieteloje ir kituose dabartinės Lietuvos, Baltarusijos ir Ukrainos miestuose. Kai būdavo įkuriami koleliai, Horvicas toliau skatino savo studentus kurti šalia jų Ješivas. Berdyčeve įkurtoje Ješivoje mokėsi apie 200 studentų. Po kiek laiko Naugarduko mieste Horvicas įkūrė mokyklą, kurioje mokėsi visų Ješivų alumnai, kurių buvo apie 300 mokinių.
Prasidėjus I pasauliniam karui Horvicas pasitraukė iš Naugarduko į Gomelį. 1917–1918 m. artėjant frontui pasitraukė į Kijevą. 1919 m. vykstant Sukoto šventei prasidėjo Kijevo žydų pogromai, kurių metu buvo nužudyta šimtai žydų. Dauguma miesto žydų prieglobstį rado pas Horvicą. Po pogromų mieste prasidėjo įvairios epidemijos, o Horvicas rūpinosi ir prižiūrėjo ligonius, kol galiausiai pats susirgo ir mirė 1919 m. gruodžio 9 d. Kijeve. Horvico laidotuvėse dalyvavo daugybė studentų iš jo įkurtų Ješivų. 1963 m. buvę Horvico studentai perlaidojo mokytojo palaikus Har HaMenuchot kapinėse Jeruzalėje.
Lietuvos teisės institutas

Teisės institutas - valstybės mokslo įstaiga, tirianti Lietuvos teisę ir Lietuvos teisinę sistemą. Pagrindinis veiklos tikslas - kurti mokslinius pagrindus teisinei sistemai tobulinti. Pagrindinė veiklos sritis – moksliniai tyrimai.

Dabartis

TI yra tik 2 tyrimų kryptys - viešoji teisė ir kriminologija. Orientacija į taikomuosius darbus. Lyginant su kitais Lietuvos mokslo institutais, per mažai diferencijuotos tyrimų kryptys (vos 2). 
2005–2008 m. Institute atlikti 52 tyrimai įvairiais teisiniais bei kriminologiniais klausimais (iš jų 38 nacionaliniai ir 14 tarptautinių). 
2008 m. TI buvo 35 (2009 m. spalio mėn. - 33) darbuotojai: 21 tyrėjas (iš jų 18 dirba visu etatu) ir 14 mokslininkų (iš jų 11 – visu etatu). 3 tyrėjai (iš jų 2 mokslininkai) yra vaiko priežiūros atostogose. 8 tyrėjai dėsto Vilniaus ir Mykolo Romerio universitetuose. Dalykiniu pagrindu tyrėjai pasiskirstę į 3 tyrimų - Kriminologinių (vedėja - Svetlana Justickaja), Baudžiamosios justicijos, Teisinės sistemos - skyrius ir 1 sektorių (Vaikų ir jaunimo teisės). TI save laiko Lietuvos teisinės sistemos reformos mokslinių pagrindų rengėju bei pagrindiniu LR Seimo, LR Vyriausybės ir LR Konstitucinio Teismo ekspertu teisės mokslo ir kriminologijos klausimais.
Takceras

Istorija

Už 7 km nuo Takcero, kalno atbrailoje stovėjo IV-ojo Karmapos įkurtas Šadzong Ritro vienuolynas (XIV a.). Jis sunaikintas per kultūrinę revoliuciją.
Takceras XVII a. buvo gyvenamas tibetiečių ir hujų, religiškai susietas su Kumbumo vienuolynu (už 27 km) – svarbiu tibetietiško budizmo centru. 1710 m. Mandžu dinastija šį kaimą kartu su visu Amdo kraštu įtraukė į Kinijos valdomą Činghajų. XIX a. pab. Takcerą nuniokojo Mandžu pajėgos – gyventojai buvo priversti kaimą palikti ir slėptis olose.
XX a. 4-ajame dešimtmetyje kraštą valdė hujų gaujos (Ma klika). 1935 m. iš 17 ūkių, 15 buvo tibetiečių. Tuo metu Takceras daugiausia buvo kaimyninio, didesnio Blangcos kaimo ganykla. Amžiaus antroje pusėje gyventojų skaičius ėmė augti.
1935 m. Takcere gimė XIV Dalai Lama Tendzinas Gjaco, o 1922 m. – jo brolis Thubtenas Džigmė Norbu (lama Takcero Rinpočė).
Tiaretas

Istorija

Romėnai vietovę vadino Tingurtia. VIII–X a. buvo berberų Rustamidų dinastijos sostinė. X amžiuje atiteko Fatimidams, priklausė Tlemseno sultonatui. XVI–XIX a. priklausė Osmanų imperijai, 1843 m. užkariavo Prancūzija, kurie ir suformavo dabartinį miestą.

Pavadinimo kilmė

Miesto vardas tikriausiai berberiškas: berberų kalba Tahert (Tihert) reiškia „stotis“.
Daugiašerės žieduotosios kirmėlės

Sandara

Jų kūnas skirstomas į galvinę, liemeninę ir uodeginę dalis. Galvinė dalis: sudaryta ir prostomiumo(galvos skiautė) ir perstomiumo (burnos skyrius). Liemeninė dalis: segmentacija heteronominė, nes kūno segmentai vienas nuo kito skiriasi. Jų kūną dengia vienasluoksnis epitelis ir plona kutikulė. Odos raumenų maišą sudaro epitelis ir po juo einantys žiediniai ir išilginiai raumenys. Būdinga antrinė kūno ertmė – celomas. Virškinimo sistema: burna, ryklė, stemplė, vidurinė žarna ir užpakalinė žarna. Šalinimo sistema: metanefridinė. Gyvena daugiausiai jūros dugne, galvos skiautėje turi ūselius ir antenas, priklausomai nuo rūšies gali turėti 2 arba 4 akis. Burna apatinėje kūno dalyje, galvinės skiautės priekinėje dalyje – čiupikai. Kiekviename segmente (išskyrus galvą ir uodegą) pora parapodijų. Priklausomai nuo rūšies gali kvėpuoti žiaunomis arba visu kūno paviršiumi. Kraujotakos sistema neuždara. Ją sudaro nugarinė ir pilvinė kraujagyslės, kurias jungia žiedinė kraujagyslė. Nervų sistema ganglijinė (aplinkryklinis žiedas, viršryklinis ir poryklinis ganglijai, nerviniai kamienai, grandinėlė, jutimo organai: čiuopikliai, antenos, ūseliai). Skirtalytės. Priklausomai nuo rūšies kiaušialąstės/spermatozoidai gali formuotis kiekviename segmente arba tik užpakaliniuose segmentuose. Būdingas išorinis apvaisinimas.
A Single Man

Įrašymai

Tai pirmasis albumas, kurio dainų tekstus kūrė ne ilgametis Eltono kolega Bernie Taupin, bet Gary Osborne. Taipogi, šį albumą prodiusavo ne Gus Dudgeon'as ir gana ilgam laikui pasitraukė aranžuotojas Paul Buckmaster. Vis dėlto prie albumo įrašymo prisidėjo nuo senų dienų dirbantys su Eltonu muzikantai – perkusininkas Ray Cooper'is ir gitaristas Davey Johnstone'as. Priešingai nei ankstesniuose albumuose, dirbant su Bernie Taupin, pirmiausia Eltonas sukūrė melodijas, o po to tekstus padėjo kurti Gary Osborne. Be to, atliekant šio albumo dainas, Eltonas dainavo žemesniu registru. Daina „Song for Guy“ buvo sukurta po to, kai Eltonas sužinojo apie jo leidėjų kompanijos „Rocket“ jauno pasiuntinio Guy Burchett žūtį motociklo avarijoje. Viršelis albumui buvo padarytas netoli Vindsoro pilies, Berkšyre.

Dainų sąrašas

Visos dainos buvo parašytos Elton John ir Gary Osborne, išskyrus kur pažymėta.
Zavikų valsčius

Istorija

Tarpukariu valsčius buvo Balstogės vaivadijoje, Balstogės apskrityje. 1952 m. liepos 1 dieną valsčių sudarė 32 kaimai. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. 1954 m. lapkričio 13 d. Zavikų gromada buvo priskirta Lapių apskričiai.